钦定古今图书集成/明伦汇编/闺媛典/第072卷 > 林圭使妻张氏
## 钦定古今图书集成/明伦汇编/闺媛典/第072卷 > 林圭使妻张氏

按《福建通志》：张氏，候官爪山人。许嫁林圭使。圭使骤
染恶疾，张氏父母欲罢婚，林固听之。女闻泣曰：“此儿
命也，命定安往？可逃？”父母知不可夺，许林娶。既归，岁
馀，夫疾大发。俗忌传染，劝焚之。或乘其未死，瘗之以
绝其根。遂营窀穸，择某日就瘗。氏哀号，设奠茔前，愿
与同穴夫妇并活埋而死。